CELEX: 62013CN0568
Language: sl
Date: 2013-11-06 00:00:00
Title: Zadeva C-568/13: Predlog za sprejetje predhodne odločbe, ki ga je vložilo Consiglio di Stato (Italija) 6. novembra 2013 – Azienda Ospedaliero-Universitaria di Careggi-Firenze proti Data Medical Service srl

22.2.2014   
            
            
               SL
            
            
               Uradni list Evropske unije
            
            
               C 52/25
            
         Predlog za sprejetje predhodne odločbe, ki ga je vložilo Consiglio di Stato (Italija) 6. novembra 2013 – Azienda Ospedaliero-Universitaria di Careggi-Firenze proti Data Medical Service srl
   (Zadeva C-568/13)
   2014/C 52/45
   Jezik postopka: italijanščina
   
      Predložitveno sodišče
   
   Consiglio di Stato
   
      Stranki v postopku v glavni stvari
   
   
      Tožeča stranka: Azienda Ospedaliero-Universitaria di Careggi-Firenze
   
      Tožena stranka: Data Medical Service srl
   
      Vprašanji za predhodno odločanje
   
   
               1.
            
            
               Ali člen 1 Direktive 50/1992 (1), tudi z vidika poznejšega člena 1(8) Direktive 18/2004 (2), [nasprotuje] nacionalni zakonodaji, ki se je razlagala tako, da izključuje pritožnico v obravnavani zadevi iz sodelovanja na javnih razpisih, ker je bolnišnična ustanova, ki ima značaj javnega gospodarskega subjekta?
            
         
               2.
            
            
               Ali pravo Unije na področju javnih naročil – zlasti splošna načela svobodne konkurence, prepovedi diskriminacije in sorazmernosti – nasprotuje nacionalni zakonodaji, ki omogoča subjektu, kakršen je bolnišnična ustanova, ki je pritožnica, ki redno prejema javna sredstva in je izvajalec javne storitve na podlagi neposrednega dogovora, da svoj položaj izkoristi tako, da dobi odločilno konkurenčno prednost pred drugimi gospodarskimi subjekti, kot dokazuje višina ponujenega popusta, pri tem pa hkrati niso predvideni korektivni ukrepi, ki bi preprečili tako izkrivljanje konkurence?
            
         
      (1)  Direktiva Sveta 92/50/EGS z dne 18. junija 1992 o usklajevanju postopkov za oddajo javnih naročil storitev (UL, posebna izdaja v slovenščini, poglavje 6, zvezek 1, str. 322).
   
      (2)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini, poglavje 6, zvezek 7, str. 132).